CELEX: 32010R0153
Language: lv
Date: 2010-02-23 00:00:00
Title: Komisijas Regula (ES) Nr. 153/2010 ( 2010. gada 23. februāris ) par atsevišķu preču klasifikāciju kombinētajā nomenklatūrā

25.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 48/5
            
         KOMISIJAS REGULA (ES) Nr. 153/2010
   (2010. gada 23. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīti minētās tabulas 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu, kas norādīts tabulas 2. slejā.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 23. februārī
      
         
            Komisijas vārdā, priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums t. s. “telpisko bilžu grāmatas” veidā, kurā ietilpst apdrukātas kartona lapas, no kurām divās ir neizvērsts teksts, kas attiecas uz rotaļu darbību.
                  Tam ir vēl sešas lapas, kuras atvērtā veidā veido vairāku kosmosa stacijas nodalījumu trīsdimensiju attēlu.
                  Tajā ietilpst arī lapa ar izspiežamām, pieceļamām kartona figūrām, kuras var ievietot dažādās kosmosa stacijas daļās.
               
               
                  9503 00 99
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 49. nodaļas 1.c) piezīmi un KN kodu 9503 00 un 9503 00 99 aprakstus.
                  Ņemot vērā izstrādājuma īpašības (uzbūvi), tas pēc būtības ir paredzēts rotaļām.
                  Bērnu bilžu grāmatas, kurās ietilpst pieceļamas vai kustināmas figūras vai izgriežamas daļas, ir klasificējamas pozīcijā 4903 (Bērnu bilžu grāmatas, zīmēšanas vai izkrāsojamās grāmatas), ja vien attiecīgais priekšmets pēc būtības nav rotaļlieta. Priekšmeti, kas ir rotaļlietas, pozīcijā 4903 neietilpst un ir klasificējami 95. nodaļā (sk. arī Harmonizētās sistēmas skaidrojumus pozīcijai 4903).
                  Ar 49. nodaļas 1.c) piezīmi ir noteikts, ka 95. nodaļas priekšmeti 49. nodaļā neietilpst.
                  Tāpēc izstrādājums ir klasificējams pozīcijā 9503 kā rotaļlieta.